ปกติกินยาคุมทุกเดือนแต่ละเดือนก็มีลืมกินบ้าง3-4วันแต่ก็กินเบิ้ลทุกครั้งประจำเดือนก็มาปกติ แต่เดือนนี้ยาคุมหมดไป2อาทิตแล้วแต่่ประจำเดือนยังไม่มา ซื้อที่่ตรวจมาตรวจก็ไม่่ท้องต้องทำยังไงต่่อไปดีค่ะ ต้องกินยาคุมต่อหรือป่าวค่ะ
สวัสดีค่ะอาการประจำเดือนไม่มานั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การออกกำลังกายหนัก หรือความเครียด การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้นในกรณีนี้หากตรวจสอบแล้วแน่ใจว่าไม่พบการตั้งครรภ์ สามารถรับประทานยาคุมกำเนิดต่อได้ค่ะ แต่หากอีกสักระยะประจำเดือนยังไม่มา หรือสงสัยว่าเกิดจากสาเหตุใดกันแน่ ควรปรึกษาแพทย์เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ